CELEX: 32021R1087
Language: lv
Date: 2021-04-07 00:00:00
Title: Komisijas Deleģētā regula (ES) 2021/1087 (2021. gada 7. aprīlis), ar ko nolūkā atjaunināt atsauces uz Čikāgas konvencijas noteikumiem groza Eiropas Parlamenta un Padomes Regulu (ES) 2018/1139 (Dokuments attiecas uz EEZ)

5.7.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 236/1
               
            
         KOMISIJAS DELEĢĒTĀ REGULA (ES) 2021/1087
         (2021. gada 7. aprīlis),
         ar ko nolūkā atjaunināt atsauces uz Čikāgas konvencijas noteikumiem groza Eiropas Parlamenta un Padomes Regulu (ES) 2018/1139
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2018/1139 (2018. gada 4. jūlijs) par kopīgiem noteikumiem civilās aviācijas jomā un ar ko izveido Eiropas Savienības Aviācijas drošības aģentūru, un ar ko groza Eiropas Parlamenta un Padomes Regulas (EK) Nr. 2111/2005, (EK) Nr. 1008/2008, (ES) Nr. 996/2010, (ES) Nr. 376/2014 un Direktīvas 2014/30/ES un 2014/53/ES un atceļ Eiropas Parlamenta un Padomes Regulas (EK) Nr. 552/2004 un (EK) Nr. 216/2008 un Padomes Regulu (EEK) Nr. 3922/91 (1), un jo īpaši tās 19. panta 3. punktu,
         tā kā:
         
                     (1)
                  
                  
                     Gaisa kuģiem, kas nav bezpilota gaisa kuģi, un to dzinējiem, propelleriem, daļām un neuzstādītām ierīcēm būtu jāatbilst vides aizsardzības prasībām. Regulā (ES) 2018/1139 tas ir paredzēts, atsaucoties uz konkrētiem Čikāgas konvencijas noteikumiem, kuros ietvertas minētās prasības.
                  
               
                     (2)
                  
                  
                     
                        ICAO padome 219. sesijas piektajā sanāksmē 2020. gada 11. martā pieņēma Čikāgas konvencijas 16. pielikuma I sējuma “Gaisa kuģu troksnis” 13. grozījumu, II sējuma “Gaisa kuģu dzinēju emisijas” 10. grozījumu un III sējuma “Lidmašīnu CO2 emisijas” 1. grozījumu. Šie grozījumi stājās spēkā un kļuva piemērojami visām dalībvalstīm 2021. gada 1. janvārī.
                  
               
                     (3)
                  
                  
                     Tā kā atsauces uz Čikāgas konvencijas noteikumiem būtu jāatjaunina, Regula (ES) 2018/1139 būtu attiecīgi jāgroza.
                  
               
                     (4)
                  
                  
                     Šajā regulā paredzēto pasākumu pamatā ir Atzinums Nr. 03/2020, ko sniegusi Eiropas Savienības Aviācijas drošības aģentūra (EASA) saskaņā ar Regulas (ES) 2018/1139 76. panta 1. punktu,
                  
               IR PIEŅĒMUSI ŠO REGULU.
         
            1. pants
            Regulas (ES) 2018/1139 9. panta 2. punkta pirmo daļu aizstāj ar šādu:
            
               “Attiecībā uz troksni un emisijām minētie gaisa kuģi un to dzinēji, propelleri, daļas un neuzstādītas ierīces atbilst vides aizsardzības prasībām, kas ietvertas Čikāgas konvencijas 16. pielikuma I sējuma 13. grozījumā, II sējuma 10. grozījumā un III sējuma 1. grozījumā, ko piemēro ar 2021. gada 1. janvāri.”
            
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 7. aprīlī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 212, 22.8.2018., 1. lpp.